Page:Folly of witless women displayed, or, A comical dialogue between Maggy and Janet.pdf/5

( 5 ) goodman deil and a goodwife deil; we ran a into the house, and my mither barr'd the door, and hunted dogs out at the byre hole, thinking the deil I rin frae the dogs; but na na, they gat upon their ben end like twa auld men: they ware a rugh lang hair like a pyet horse, wi lang beards aneath their chin, and the meikle horn'd deil box'd the dogs in the hole; we ran aben the house and grat; but Jock, wha wa a little gaun laddock, cried, ay, her, what is the deil seeking here? he'll be wanting to tak the auld wive' and the cats to mak witching them. I trow whan my grandmither heard that, I gat up and ran ben the house, and crap in the oarmeal barrel to hide hersel, and curr'd there till kirk skail'd; she was sae feard, she made her burn the barrel; and what was't after a, but a tupe a ewe o Highland gaits, the laird got to gie lady milk; but mony a day we leugh at the deils.

Mag. But what do ye think o your minister ? is a good man think ye?

Jan. Indeed, I think he is a gay gabby body, he ha twa sauts and his wife has three; he's ungreedy o siller, and aye preaching down pride up charity, and yet he's that sou o pride him that he has gotten a glass winock on ilka side is nose, and his een is as clear as twa clocks to lok to; he has twa gilliegawkies o dochters, ta come to the kirk wi their coblethow mutches, sled up as braid as their hips, and clear things the stars about their necks, and at ilke lug a wallin white thing hinging like a snotter at a bubbly an's nose; syne about their necks a bit thin f'th like a mouse web, and their twa bits o paps playing niddity nod, shining through it like yerning bags. Shame fa them and their